16 കോടിയുടെ മരുന്ന് കുത്തി വച്ചു മുഹമ്മദിന്റെ ചികിത്സ തുടങ്ങി സ്പൈനല് മസ്കുലര് അട്രോഫി രോഗം ബാധിച്ച ഒന്നരവയസ്സുകാരന് മുഹമ്മദിന്റെ ചികിത്സ കോഴിക്കോട് മിംസ് ആശുപത്രിയില് തുടങ്ങി. അമേരിക്കയില് നിന്നെത്തിച്ച സോള്ജെന്സ്മ മരുന്ന് കുട്ടിക്ക് കുത്തിവെച്ചു.ചൊവ്വാഴ്ച ഉച്ചയ്ക്ക് മൂന്നരയോടെയാണ് സോള്ജെന്സ്മ മുഹമ്മദിന് കുത്തിവെച്ചത്. മുഹമ്മദിന് പാര്ശ്വഫലങ്ങളൊന്നുമില്ലെന്ന് ഡോക്ടര്മാര് പറഞ്ഞു. ഒരു ദിവസം കൂടി ആശുപത്രിയില് നിരീക്ഷണത്തില് കഴിയേണ്ടി വരും. അസ്ഥികള് ശോഷിക്കുന്ന സ്പൈനല് മസ്കുലര് അട്രോഫി എന്ന അപൂര്വ ജനിതക രോഗമായിരുന്നു മുഹമ്മദിന്. 18 കോടി രൂപയായിരുന്നു സോള്ജെന്സ്മ എന്ന മരുന്നിനാവശ്യം. ഇതിനു വേണ്ടി ജനങ്ങളുടെ സഹായം തേടിയപ്പോള് 46.78 കോടി രൂപയാണ് മലയാളികള് നല്കിയത്. കണ്ണൂര് മാട്ടൂരിലെ പികെ റഫീഖ്, പിസി മറിയുമ്മ ദമ്ബതികളുടെ മകനാണ് മുഹമ്മദ്. മുഹമ്മദിന്റെ സഹോദരി അഫ്രയും എസ്എംഎ രോഗബാധിതയാണ്. ഷിനോജ്